## Metrovalencia oferix serveis especials de tramvia a Fira València per a acudir als diferents esdeveniments del cap de setmana

*** El 16 i 17 se celebren Expocanina i les Jornades de Jocs de Rol
* La freqüència de pas serà entre 30 i 40 minuts des de les 6 fins a les 23 hores**

Metrovalencia posa en funcionament diferents serveis especials en la línia 4 de tramvia de Metrovalencia fins a Fira València, amb l'objectiu de facilitar l'accés a les persones que acudisquen al certamen Expocanina i a les Jornades de Jocs de Rol.

Durant la celebració de l'esdeveniment, el servei de tramvia circularà entre la parada de Doctor Lluch i la de Fira i viceversa, amb una freqüència de pas entre 30 i 40 minuts des de les  6 fins a les 23 hores.

El dissabte 16, els primers tramvies des de Doctor Lluch partiran a les 6.00; 6.40; 7.20 i 8 hores, mentre que des de Fira els últims servicis eixiran a les 21.04; 21.34; 22.09 i 22.19 hores.

El diumenge 17, els primers tramvies des de Doctor Lluch circularan a les 7.20; 8.00; 8.40 i 9.40 hores, mentre que els últims des de Fira es desplaçaran des de les 21.04; 21.43; 22.09 i 22.19 hores.

Amb la finalitat d'agilitar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l'estació Les Carolines/Fira de la línia 2 de Metrovalencia.

Tots els usuaris que vulguen ampliar la informació d'horaris i freqüències d'este servei poden telefonar al 900 46 10 46 d'Atenció al Client de Metrovalencia. Esta informació també està disponible en la pàgina web de Metrovalencia [www.metrovalencia.es](http://www.metrovalencia.es/), en xarxes socials @metrovalencia i en facebook/metrovalencia.fgv i en l'*app* oficial.

Fecha: 14/12/2023